**ՀԻՄՆԱՎՈՐՈւՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

***Անհրաժեշտությունը`*** Սույն որոշման նախագծի ընդունման անհրաժեշտությունը պայմանավորված է 2022թ. ՀՀ պետական բյուջեում***Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման դրամաշնորհային ծրագրի*** ընդգրկմամբ և այդ ծրագրի բնականոն ընթացքի ապահովմամբ։

***Ընթացիկ իրավիճակը և խնդիրները`***  Անհրաժեշտ է ապահովել Վեդի ջրամբարի և ոռոգման համակարգի կառուցման» ծրագրի իրականացման շրջանակներում ներառված «Վեդի պատվարի և օժանդակ կառուցվածքների, Ջրառ հանգույցների և Ջրի փոխադրող համակարգի նախագծում և կառուցում» շինարարության տեխնիկական վերահսկողության խորհրդատուի մասնակի ֆինանսավորման համար անհրաժեշտ ***Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման դրամաշնորհային ծրագրի*** բնականոն ընթացքը։

***Տվյալ բնագավառում իրականացվող քաղաքականությունը`***

***1004-11012*** *«Ֆրանսիայի Հանրապետության կառավարության աջակցությամբ իրականացվող՝ Վեդու ջրամբարի կառուցման դրամաշնորհային ծրագրի»* շրջանակներում նախատեսվում է վճարումներ կատարել «Վեդի ջրամբարի և ոռոգման համակարգի կառուցման» ծրագրի իրականացման շրջանակներում ներառված «Վեդի պատվարի և օժանդակ կառուցվածքների, Ջրառ հանգույցների և Ջրի փոխադրող համակարգի նախագծում և կառուցում» շինարարության տեխնիկական վերահսկողության խորհրդատու «Արտելիա» կազմակերպությանը՝ նախագծային լուծումների փոփոխության, խորհրդատուի անձնակազմի նախատեսվածից ավելի շուտ շինարարության վերահսկողության աշխատանքներում ներգրավվածության, արագացված ժամանակացույցով աշխատելու և այլ աշխատանքների իրականացման համար։ ՀՀ կառավարության և Զարգացման ֆրանսիական գործակալության (այսուհետ՝ ԶՖԳ) միջև ձեռք բերված պայմանավորվածությունների հիման վրա ԶՖԳ առաջարկել է տրամադրել 394.4 հազ. Եվրո դրամաշնորհային միջոցներ։ Այդ կապակցությամբ 2021 թվականին ՀՀ ՖՆ և ԶՖԳ միջև օրենքով սահմանված կարգով սկսվել է դրամաշնորհային միջոցների տրամադրման գործընթաց, մասնավորապես՝ 15.06.2021թ. ստորագրվել և ուժի մեջ է մտել CAM 1004 01 A ֆինանսավորման համաձայնագրի № 2 համաձայնագիրը, որով նախատեսվում է տրամադրել 192,030.0 Եվրո դրամաշնորհային գումար, իսկ մնացած 202,308.0 Եվրո դրամաշնորհային գումարի տրամադրման համար 15.10.2021թ. ստորագրվել է **№ CAM 1013 01 A** համաձայնագիրը, որը վավերացվել է **10.12.2021թ.**:

**№ CAM 1004 01 A** ֆինասավորման համաձայնագրով նախատեսված 192,030.0 Եվրո դրամաշնորհային գումարից ԶՖԳ-ի կողմից ուղիղ վճարումների մեթոդով 188,041.87 Եվրո գումարի չափով վճարումները կատարվել են **23.12.2021թ.-ին**՝ 30.07.2021թ. ԶՖԳ ուղարկված համապատասխան հաշիվների համար։

**№ CAM 1013 01 A** ֆինանսավորման համաձայնագրի 202,308.0 Եվրո դրամաշնորհային գումարի շրջանակներում դեռևս վճարումներ չեն կատարվել ֆինանսավորման համաձայնագրի ստորագրման (15.10.2021թ.) և վավերացման (10.12.2021թ.) գործընթացների ժամանակատարության պատճառով։ Արդյունքում՝ համապատասխան վճարումները պետք է կատարվեն մինչև դրամաշնորհային միջոցների մասնհանման սահմանված ժամկետի ավարտը՝ **31.03.2022թ.**։

Վեդու ջրամբարի կառուցման դրամաշնորհային ծրագրի բնականոն ընթացքի ապահովման համար խորհրդատուի վճարումների լիարժեք կատարման համար անհրաժեշտ է 2022թ. ՀՀ պետական բյուջեում ընդգրկել վերոնշյալ միջոցառումը և կատարել համապատասխան միջծրագրային և միջհոդվածային վերաբաշխումներ։

***1072-12001*** *«Գերմանիայի զարգացման և Եվրոպական միության հարևանության ներդրումային բանկի աջակցությամբ իրականացվող ջրամատակարարման և ջրահեռացման ենթակառուցվածքների դրամաշնորհային ծրագիր` երրորդ փուլ»* ծրագրի շրջանակներում այս պահին դեռևս շարունակվում են նախագծանախահաշվային աշխատանքները, որոնց ավարտից և մրցութային գործընթացից հետո կմեկնարկեն նախատեսված շինարարական աշխատանքները։ Այդ կապակցությամբ 2022թ. ՀՀ պետական բյուջեում հնարավոր է կատարել անհրաժեշտ միջծրագրային և միջհոդվածային վերաբաշխումներ։

***Կարգավորման նպատակը և բնույթը***` Հայաստանի տարածքային զարգացման հիմնադրամի կողմից իրականացվող միջոցառումների ֆինանսական միջոցների վերաբաշխմամբ ապահովել Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման դրամաշնորհային ծրագրի բնականոն ընթացքը:

***Ակնկալվող արդյունքը`*** Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման դրամաշնորհային ծրագրի բնականոն ընթացքի ապահովում։

***Տեղեկատվություն***

«Հայաստանի Հանրապետության 2022 թվականի պետական բյուջեի մասին» օրենքում լրացում և վերաբաշխում, լրացումներ և փոփոխություններ և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունումը 2022 թվականի պետական բյուջեում եկամուտների և ծախսերի ավելացում կամ նվազեցում չի առաջանում:

«Հայաստանի Հանրապետության 2022 թվականի պետական բյուջեի մասին» օրենքում վերաբաշխում, լրացումներ և փոփոխություններ, և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության 2022 թվականի պետական բյուջեի մասին» օրենքում վերաբաշխում, լրացումներ և փոփոխություններ, և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության 2021-2026 թվականների ծրագրի մասին» N 1363-Ա որոշման հավելվածի 3.3 «Ջրային տնտեսություն» կետի 2-րդ պարբերության 2-րդ «Շարունակվելու են ջրային պաշարների մակերևութային հոսքի կառավարման նպատակով ջրամբարաշինության ծրագրերը։ Դրանց շնորհիվ ունենալու ենք ջրային ռեսուրսների լրացուցիչ պաշար և ջրային հոսքերի կառավարման արդյունավետ համակարգ՝ հնաարավորություններ ստաղծելով նաև ինքնահոս ոռոգման ջրի մատակարարման համար։ Նախագծվելու է 15 ջրամբար, սկսվելու է դրանց կառուցումը» կետից: